Кыргыз-Россия факультети
2025-2026-окуу жылынын 1-семестринен кийин жалпы окуу жайдагы бүтүрүүчүүлөр болгон 4-курстардан анкета алынды. Кыргыз-Россия факультетиндеги 34 студенттен анкета алдык. Анын ичинен Кт-22 тайпасынан 25, От-22 тайпасынан 9 студенттен анкета алууга жетиштик. Орус тили жана адабияты адистигиндеги 12 студент эркин катышууга буйрук чыгып иштеп жаткандыктан аз катышуу болду.
Негизинен анкетада төмөндөгүдөй 4 суроо берилди:
1. Окуу жайдын материалдык-техникалык базасы сизди канааттандырабы? Дагы кандай сунуштарыңыз барбы?
2. Окуу процессинин жүрүшүндө сизди кайсыл көйгөйлөр өзгөчө ойлондурат?
3. Деканаттын окуу процессинде студенттер менен байланышы канчалык деңгээлде деп ойлойсуз?
4. Модул, экзамендерди тапшыруу учурунда кандай көйгөйлөрдү байкадыңыз (ким тарабынан катачылыктар кетти? – толук жазсаңыз).
Кт-22 тайпасында жалпы 29 студент билим алышат. Анкета алууга 25 студент катышты. Студенттер 5-кабаттагы кондиционер жакшы иштебей жатат, жылуулук дагы анча эмес экендигин оозеки түрдө айтышты.
 Негизги маселе модул убагында болооруна көбүрөөк токтолушуптур. Анкетада  44% студенттер модулдун суроолорун окутуучулар кеч беришет деп жазышкан. Андан сырткары модулдагы тестке дал келбеген суроолорду берип коюшаарын жазышкан жана оозеки да баса белгилеп айтышты. 
Модул  тапшыруу убагында компьютерлердин катып иштебей калаарын, берилген убакыт дагы көрүнбөйт деп 16% студенттер жазышкан. Компьютерлердин эскилиги жетип жакшы иштебей жаткандыгын аңгмелешүү учурунда 80% студенттер айтып кетишти. 
Ал эми 1 студент модулду тапшырууда компьютер менен кошо оозеки формада тапшырса болоорун жазган. 
Бир студент замандын агымы менен электрондук форматта тапшыруу керек, оозеки тапшырууну жок кылууну сунуштаган. 
Андан сырткары 16% студенттер баары жакшы экендигин жазып кетишкен. 
Мындан сырткары окутуучулар тарабынан модул убагында ар кандай кыйноолор болоорун, акча алуунун башка жолу китеп, лист алдырып студенттерди татыктуу баалабай, тааныштарга карап бааларын да белгилеп өтүшкөн. Паракорчулуктун башка жолу бар деп жазышкан. Ал эми курстук иш жаздырууда акча алынат деп ачык жазып кетишкен. Бирок окутуучулардын атын жазышкан эмес.
Студенттерге мамилени бирдей кылууну сунушташкан, сабакка келген студент менен келбеген студенттер бирдей эле баа алышаарын жазышып, бир аз айырмачылык менен баалоону өтүнүп жазышып дагы, айтып да кетишти.
Ошону менен бирге Шамир агайга, Айдың эжеке, Гулбара эжекелерге ыраазычылык билдирип жакшы пикир жазышкан. 
Ал эми От-22 тайпасында жалпы 24 студент бар, анкета алууга болгону 9 студент катышты. Тайпада 12 студент эркин катышуу алышып, калган 3 студент ооруп калышып сабакка келбей калышканын айтышты. 
Орус тили жана адабияты адистигинде билим алып жаткан студенттер тарабынан да модул убагындагы компьютерлердин катып иштебей калышын, аудиториялар жетишпейт талашып калышаарын  жазышкан. Ошону менен бирге окутуучулардын берген суроолору менен модулдагы суроолор дал келбей калаарын оозеки сүйлөшүүдө айтуу менен жазып кетишкен.  3 студент көйгөй жок экендигин жазышкан. 
Жалпы факультетттин бүтүрүүчү студенттери модулдан алган баллга кошумча балл эмне себептен кошулбай калганын түшүндүрүп бериңиздер деп аңгемелешүү учурунда талап кылышты. 



Музыкалык-педагогикалык факультети

2025-2026-окуу жылынын 1-семестринен кийин жалпы окуу жайдагы бүтүрүүчүүлөр болгон 4-курстардан анкета алынды. Музыкалык-педагогикалык  факультетиндеги 48  студенттен анкета алынды. Анын ичинен Мч-22 (11) тайпасынан 10, М (б)1-22 (10) тайпасынан 4, Бб-1-22 (21) тайпасынан 18, Пб-2-22  (19)16 студенттен анкета алынды. 
Негизинен анкетада төмөндөгүдөй 4 суроо берилди:
1. Окуу жайдын материалдык-техникалык базасы сизди канааттандырабы? Дагы кандай сунуштарыңыз барбы?
2. Окуу процессинин жүрүшүндө сизди кайсыл көйгөйлөр өзгөчө ойлондурат?
3. Деканаттын окуу процессинде студенттер менен байланышы канчалык деңгээлде деп ойлойсуз?
4. Модул, экзамендерди тапшыруу учурунда кандай көйгөйлөрдү байкадыңыз (ким тарабынан катачылыктар кетти? – толук жазсаңыз).

Көркөм билим берүү (музыка) адистигиндеги билим алып жаткан студенттер баары жакшы деп жазышкан. Хор класс ачып берүүнү сунушташкан. 
Мектепке чейинки билим берүү адистигинде билим алып жаткан студенттердин  80% ы модулдук системага нааразы экендигин белгилешкен. Себеби модул убагында техникалык кемчиликтер көп болоорун жазышкан. Мисалы: компьютерлер катып, суроолор менен жооптор алмашып калаарын, андан сырткары окутуучулардын берген суроолору менен дал келбей кыйынчылык тудураарын ачык жазышкан. Сабакка келген студенттер менен келбеген студенттер бирдей бааланып калганына нааразы. Сабакка келбеген студент модулга допускту кантип алды деп сурасаң тигинин таанышы, мунун таанышы же бир иш жасатып анан модулга кирип калышат. Бирдей баа алышат. Айрым окутуучулар модулдун суроолорун модулга бир күн калганда жалдыратып анан беришет деп оозеки түрдө да айтышып,  жазып да беришти. Сабакка келбей жүргөң студент жакшы баа алып, стипендия да алып калат экен. Деканатка  барып бир нерсе сурасаң адилетсиз мамиле кылат дешкен. Тааныш-билиш менен мамиле кылат деп 20%  студент жазган.
Башталгыч билим берүүнүн педагогикасы жана усулу адистигинде билим алып жаткан студенттердин 72%ы модул убагында техникалык жактагы кемчиликтерди белгилешкен. Компьютерлер катып иштебей калат деп жазышкан. Андан сырткары окутуучулар модулдун суроолорун модулга 1 күн калганда беришет, даярданга убакыт жетпейт деп нааразы болушкан. Берген суроолору дал келбей калган учурлар да болоорун жазышты. Сабак учурунда эжекелердин сабак өтпөй эле өздөрүнүн жеке жашоосун айта беришет, сабак калып кетет, кызыктыра алышпайт деп да жазышкан. Билимдүү окутуучулардан көбүрөөк болсо деп белгилешти.Модулдун суроолорун старосталар менен өздөрү тааныган же жакшы окуган студенттерге эле берип коюшкандай сезилет деп да белгилешкен. 
Ушул эле адистиктин орус тайпасында билим алып жаткан студенттердин пикиринин 45%ы модул убагында аудиториялар талаш болуп, очеред болуп калат деп жазышкан.  Андан сырткары окутуучулар модулдун суроолорун кечигип беришет, эрте берип коюшса болот деген ойдо. Техникалык жактан компьютерлер иштебей катып калат, убакыт да көрүнбөйт. Компьютерлердин эскилиги жеткен деп белгилешкен. Айрым окутуучулар студенттерге бирдей мамиле жасашпайт, бул бюджетте окуйт, бул мугалимдин баласы дешип жардам беришет. Туура эмес деген ойдобуз.
Студенттердеги дагы бир маселе, бүгүнкү талаптарга ылайык заманбап сабактарды окуу планына киргизсе болобу? Деген суроо коюшту. Мисал катары, информатика сабактарында  коомдо пайдасы бар программалар менен иштөөнүн түрлөрү боюнча, мектептеги окуучуларды кызыктыра турган сабактардын негизинде предметтерди окусак жакшы болмок деген ойду оозеки айтып кетишти. 
Жалпылап алганда айрым предметтердин практика учурунда кереги жоктой сезилет деген ойдо, себеби окутуучулар кызыктыра алышпайбы же айтор сабак өтө суз. Замандын талабы менен жаңы сабактарды көбүрөөк окушса мектепке барганда кыйналбайт элек деген ойду билдиришкен.
Дагы бир көйгөй студенттердин стипендиясы эмне үчүн өз убагында берилбейт? 2025-жылы 5-6 ай албадык, ал эми жаңы жылдан бери стипендия бериле элек деп басым менен айтып өтүштү. 




































Табият таануу жана география  факультети

2025-2026-окуу жылынын 1-семестринен кийин жалпы окуу жайдагы бүтүрүүчүүлөр болгон 4-курстардан анкета алынды. Табият таануу жана география    факультетиндеги  23   студенттен анкета алдык. Анын ичинен  Б (б) -22 (17)  тайпасынан 16,  Х(б) -1-22 (11)  тайпасынан 7  студенттен анкета алууга жетиштик. 

Негизинен анкетада төмөндөгүдөй 4 суроо берилди:
1. Окуу жайдын материалдык-техникалык базасы сизди канааттандырабы? Дагы кандай сунуштарыңыз барбы?
2. Окуу процессинин жүрүшүндө сизди кайсыл көйгөйлөр өзгөчө ойлондурат?
3. Деканаттын окуу процессинде студенттер менен байланышы канчалык деңгээлде деп ойлойсуз?
4. Модул, экзамендерди тапшыруу учурунда кандай көйгөйлөрдү байкадыңыз (ким тарабынан катачылыктар кетти? – толук жазсаңыз).
Модулдун суроолорун беришпейт, берсе да кечиктирип беришет, суроолор да башка болуп калат. Сабакка келген студент менен келбеген студенттер бирдей бааланып калат. “5” баа алыш үчүн оңдоткондор болду. Балл коштуруу үчүн гүл алып кел  ж.б.у.с. кабинетти жасап берсең кошуп берем деген мугалимдер да бар деп жазышкан. 
Окутуучулар модулдун суроолорун эртерээк беришсе, андан сырткары берген суроолору дал келбей калып бизге кыйынчылыкты туудурат деп жазышкан жана оозеки да айтышты. Айрым окутуучулардан модулдун суроолорун сурасаң урушуп берет, кээ бир окутуучулар суроолорун бербей коёт. Ушуга окшогон көйгөйлөрдүн негизинде модул тапшыруу бизге кыйын болот. 
Студенттердин 52%ы модул убагында компьютерлер иштебей катып, убакыт көрүнбөй калат. Техникалык жактан көйгөйлөр көп деп жазышкан. Жаңы корпустун подвалындагы аудиторияларда интернет жакшы иштебейт. Электрондуу кабинетте да компьютерлер катып калат. Ошон үчүн модул тапшыруу убагы өтүп кетип, кийинки тайпалар келип, башаламандык пайда болот деп белгилеп кетишкен. Модул тапшыра турган аудиториялардагы компьютерлердин эскилиги жетип калгандыгын жазып өтүшкөн.
Сунуш: Адистикке тийиштүү лабороториялардын жоктугун да белгилешкен. 
Биология жана химия адистигине тиешелүү заманбап лаборотория болуу керектигин жазышкан. 
 Модулду тест менен эле тапшыра бербей оозеки формада тапшырса жакшы болмок деген сунуштарын  беришкен.









Математика жана компьютердик технологиялар   факультети

2025-2026-окуу жылынын 1-семестринен кийин жалпы окуу жайдагы бүтүрүүчүүлөр болгон 4-курстардан анкета алынды. Математика жана компьютердик технологиялар   факультетиндеги  22   студенттен анкета алдык. Анын ичинен  Ми -22 (22)  тайпасынан 12,  Ин-22 (20)  тайпасынан 6 студент эркин катышуу алышкан, 10  студенттен анкета алууга жетиштик. 

Негизинен анкетада төмөндөгүдөй 4 суроо берилди:
1. Окуу жайдын материалдык-техникалык базасы сизди канааттандырабы? Дагы кандай сунуштарыңыз барбы?
2. Окуу процессинин жүрүшүндө сизди кайсыл көйгөйлөр өзгөчө ойлондурат?
3. Деканаттын окуу процессинде студенттер менен байланышы канчалык деңгээлде деп ойлойсуз?
4. Модул, экзамендерди тапшыруу учурунда кандай көйгөйлөрдү байкадыңыз (ким тарабынан катачылыктар кетти? – толук жазсаңыз).
Модулдун суроолорун беришпейт, берсе да кечиктирип беришет, суроолор да башка болуп калат. Сабакка келген студент менен келбеген студенттер бирдей бааланып калат. 
Окутуучулар модулдун суроолорун эртерээк беришсе, андан сырткары берген суроолору дал келбей калып бизге кыйынчылыкты туудурат деп жазышкан жана оозеки да айтышты. Кошумча баллды кошуп бербей артка тартып коюшат.
Студенттердин 54.5%ы модул убагында компьютерлер иштебей катып, убакыт көрүнбөй калат. Техникалык жактан көйгөйлөр көп деп жазышкан. Электрондуу кабинетте да компьютерлер катып калат. Ошон үчүн модул тапшыруу убагы өтүп кетип, кийинки тайпалар келип, башаламандык пайда болот деп белгилеп кетишкен. Модул тапшыра турган аудиториялардагы компьютерлердин эскилиги жетип калгандыгын жазып өтүшкөн.
Сунуш:
-  Модулду тест менен эле тапшыра бербей оозеки формада тапшырса жакшы болмок деген сунуштарын  беришкен. Себеби окуган студент менен окубаган студент тест тапшырууда бирдей баа алып калат;
 - Андан сырткары математика адистиги болгондуктан мисал чыгаруу керек. Ошон үчүн оозеки тапшырууну да кошуу керек деген сунуштарын айтышты;
- Компьютерден тапшыргандан кийин кайсы суроодон ката кеттим деп ойлонобуз. Кайра суроолорду көрсөк болобу?- деп суранышкан. 
- Бүгүнкү күндүн талабы болгондуктан мектеп менен байланышкан сабактарды окусак. Мисалы, менталдык окуу боюнча ж.б.у.с. 
[bookmark: _GoBack]- Колледж бөлүмүндө окуган студенттердин тартибин көзөмөлдөп коюуну суранышты. Ошону менен бирге окутуучулар студенттерге бирдей мамиле кылса деп жазышкан. 




Гуманитардык  факультети
2025-2026-окуу жылынын 1-семестринен кийин жалпы окуу жайдагы бүтүрүүчүүлөр болгон 4-курстардан анкета алынды. Гуманитардык факультетиндеги  37   студенттен анкета алдык. Анын ичинен  Т -22 (14)  тайпасынан 10,  Ан -22 к-1 (22)  тайпасынан 15 студент, Ан-22 б-1 (25) тайпасынан 12 студенттен  анкета алууга жетиштик. 

Негизинен анкетада төмөндөгүдөй 4 суроо берилди:
1. Окуу жайдын материалдык-техникалык базасы сизди канааттандырабы? Дагы кандай сунуштарыңыз барбы?
2. Окуу процессинин жүрүшүндө сизди кайсыл көйгөйлөр өзгөчө ойлондурат?
3. Деканаттын окуу процессинде студенттер менен байланышы канчалык деңгээлде деп ойлойсуз?
4. Модул, экзамендерди тапшыруу учурунда кандай көйгөйлөрдү байкадыңыз (ким тарабынан катачылыктар кетти? – толук жазсаңыз).
Англис тилинде билим алып жаткан студенттердин 75%ы метериалдык-техникалык база жакшы эмес,  интернет начар иштейт. Компьютерлер, панелдер  катып жакшы иштебей калат.  Wi-Fi жок, Компьютерлер эскирип калган. Жаңылоо керек деп жазышкан.
Ал эми 33,3% студенттер модул убагында окутуучулар тарабынан башка эле суроолор берилет. АВНге башка суроолорду киргизип коюшат деп жазып кетишкен. Модул убагында студенттер окутуучулардын артынан ээрчип калабыз дешкен. Акылбекова Гүлнара эжеке сабагын жакшы өтпөй эле, модул убагында допуск берүү үчүн лист, китеп алдырып кыйнай турганын жазышыптыр. Шамурзаев Абубакир агай өтө копол мамиле жасайт, сабакты жакшы өтпөйт деп бир студент жазган. Жаш, билимдүү кадрларды жумушка алуу керектигин белгилешкен. 
Айрым предметтерден модулду тест эмес, оозеки формада алууну да сунушташкан.
Деканаттын студенттер менен болгон мамилеси орто, айрым маселе менен кайрылсаң кээде копол мамиле жасашат. Кыйкырып уруша беришет. Сабакты текшерүү, формага көңүл бөлүү жакшы. Бирок окуу процессине тиешелүү иш-чара өтпөйт деп жазышкан.
Тарых адистигинде билим алып жаткан студенттердин 60% ы  модул тапшыруу убагында техникалык жактан көйгөйлөр көп болду деп жазышкан. 202 –кабинетте компьютерлер катып иштебей калат деген ойлорун билдишкен. Ошон үчүн аз балл алып калышкан. Окутуучулар да кошумча баллды кошуп берген жок. Себебин айтышпады.  Модулда берилген суроолор да башка болуп чыгат. Аудиториялардагы панелдер жетишсиз, жакшы иштебейт. Wi-Fi жок, компьютерлерди жаңылоо керек.
Деканаттын студенттер менен мамилеси жакшы эле. Кээде бир енрсе сурап кирсең орой мамиле кылышат. Сабакка келбеген жана келген студенттердин экзамендери бирдей бүтүп калат деген ойлорун ортого салышкан. 
Андан сырткары студенттер стипендиясын жаңы жылдан бери алышпаганын билдиришти. Өз убагында берилип турса жакшы болмок деп оозеки аңгемелешүүдө айтып кетишти. 


